অটল বিহাৰী বাজপায়ী

অটল বিহাৰী বাজপায়ী (; ২৫ ডিচেম্বৰ ১৯২৪ - ১৬ আগষ্ট ২০১৮) স্বাধীন ভাৰতৰ ১০ম প্ৰধানমন্ত্ৰী। তেখেত মুঠ তিনিবাৰৰ বাবে, পোনপ্ৰথমবাৰ ১৯৯৬ চনত মাত্ৰ ১৩ দিনৰ বাবে (১৬ মে' ১৯৯৬-১ জুন ১৯৯৬), তাৰপাছত ১৯৯৮ - ১৯৯৯ চনত ১৩ মাহৰ বাবে (১৯ মাৰ্চ ১৯৯৮ , দ্বাদশ লোকসভা) আৰু চুড়ান্তভাৱে ১৯৯৯ চনৰ পৰা ২০০৪ (ত্ৰয়োদশ লোকসভা-২২ মে' ২০০৪) চনলৈ মুঠ ৫ বছৰকাল প্ৰধানমন্ত্ৰী হিচাপে কাৰ্যনিৰ্বাহ কৰিছিল। ১৬ আগষ্ট ২০১৮ তাৰিখে সন্ধিয়া ৫-০৫ বজাত দিল্লীৰ এইমছত (অখিল ভাৰতীয় আয়ুৰ্বি়জ্ঞান সংস্থান, নতুন দিল্লী) তেখেতৰ মৃত্যু হয়।

বাজপেয়ী ভাৰতীয় জনতা পাৰ্টিৰ (বিজেপি) অন্যতম সহ-প্ৰতিষ্ঠাপক আৰু জ্যেষ্ঠ নেতা আছিল। তেওঁ হিন্দু জাতীয়তাবাদী স্বেচ্ছাসেৱক সংগঠন ৰাষ্ট্ৰীয় স্বয়ংসেৱক সংঘৰ সদস্য আছিল। তেওঁ ভাৰতীয় জাতীয় কংগ্ৰেছত নথকা প্ৰথম ভাৰতীয় প্ৰধানমন্ত্ৰী আছিল যি সম্পূৰ্ণ কাৰ্যকাল পালন কৰিছিল। তেওঁ কবি আৰু লেখক হিচাপেও প্ৰসিদ্ধ আছিল।

উদ্ধৃতিসমূহ

আপুনি বন্ধুক সলনি কৰিব পাৰিব কিন্তু ওচৰ-চুবুৰীয়াক নোৱাৰে।
চৰকাৰ আহিব আৰু যাব, দল গঠন হ'ব আৰু ভাঙিব, কিন্তু এই দেশখন থাকিব লাগিব।
সফল জীৱন যোগাত্মক চিন্তাৰ উপহাৰ৷
একাংশ লোকে বিজেপিক ভোট নিদিবলৈ মুছলমানসকলক কৈছে আনহাতে সত্যটো হ’ল বিজেপিয়ে কেতিয়াও মুছলমানকে ধৰি কোনো সংখ্যালঘুৰ বিৰুদ্ধে কাম কৰা নাই।
ভাৰতবৰ্ষ সম্পৰ্কে মোৰ এক দৃষ্টিভংগী আছে: ক্ষুধা-ভয়মুক্ত ভাৰত, নিৰক্ষৰতা আৰু অভাৱমুক্ত ভাৰত। মই এখন সমৃদ্ধিশালী, শক্তিশালী আৰু যত্নশীল ভাৰতৰ সপোন দেখিছোঁ। এনে এখন ভাৰত, যিয়ে মহান জাতিৰ সংমিশ্ৰণত পুনৰ এক সন্মানজনক স্থানত উপবিষ্ট হয়।
দূৰণিৰ ক’ৰবাত কাৰোবাৰ ক্ৰন্দনবন্দী শৰীৰত অস্থিৰ মন,লগৰী কেৱল একাকীত্বহেৰাল নেকি কোনোবা কাৰোবাৰ আপোন,কান্দোন যে সদায় কৰুণ।
ভাৰত চেকুলাৰ হয়। এয়া বিজেপি, আৰ.এচ.এচ.ৰ কাৰণে হোৱা নাই। ৮৫% মানুহ হিন্দু আৰু এয়া হিন্দুৰ চিন্তা কৰাৰ পদ্ধতি। হিন্দু কোনো এখন কিতাপৰ সৈতে সংযোজিত নহয়। হিন্দু কোনো এজন পয়গম্বৰৰ সৈতে সংযোজিত নহয়। যিয়ে ঈশ্বৰক নামানে তেৱোঁ হিন্দু আৰু এয়া আমাৰ সংস্কৃতিৰে অংশ।(বিজেপিয়ে যিবোৰ তত্বক ক্ষমতা লাভৰ বাবে ব্যৱহাৰ কৰিছে, সেইবোৰে দেশখনক ধৰ্ম নিৰপেক্ষ হৈ থাকিবলৈ দিবনে বুলি এটা সাক্ষাৎকাৰত সোধা প্ৰশ্নৰ উত্তৰত বাজপায়ী)
আপোনালোকে(বিৰোধী) দেশখন চলাব বিচাৰে। ই এক অতি ভাল কথা। আমাৰ অভিনন্দন আপোনালোকৰ লগত আছে। আমি আমাৰ দেশৰ সেৱাত সম্পূৰ্ণৰূপে জড়িত হ’ম। আমি সংখ্যাগৰিষ্ঠতাৰ শক্তিৰ ওচৰত প্ৰণাম জনাইছোঁ। আমি আপোনালোকক আশ্বস্ত কৰিছোঁ যে, যেতিয়ালৈকে আমি ৰাষ্ট্ৰীয় স্বাৰ্থত খালী হাতেৰে আৰম্ভ কৰা কামটো সম্পূৰ্ণ নহয়, তেতিয়ালৈকে আমি জিৰণি নলওঁ। সন্মানীয় অধ্যক্ষ, মই মোৰ পদত্যাগ পত্ৰ দাখিল কৰিবলৈ ৰাষ্ট্ৰপতিৰ ওচৰলৈ গৈ আছোঁ।" (লোকসভাত আস্থাৰ ভোটত হাৰি কৰা মন্তব্য)
“আমি আশা কৰোঁ যে বিশ্বই বুদ্ধিদীপ্ত স্বাৰ্থৰ মানসিকতাৰে কাম কৰিব।”
“মই পৰাজয় স্বীকাৰ নকৰোঁ,নতুন সংগ্ৰাম আৰম্ভ কৰোঁ,সময়ৰ কপালত লিখোঁ আৰু মচোঁ,মই নতুন গান গাওঁ।”
“আহা, আকৌ এবাৰ দীপ জ্বলাই দিওঁ…”
“মই নতুন গান গাওঁ,দুখৰ মাজতো আশা জীয়াই ৰাখোঁ।”

অটল বিহাৰী বাজপায়ীৰ বিষয়ে উদ্ধৃতি

ভাৰতৰত্ন তথা ভাৰতবৰ্ষৰ এজন সফল প্ৰাক্তন প্ৰধানমন্ত্ৰী হোৱাৰ উপৰিও তেও আছিল প্ৰকৃতাৰ্থত মূল্যবোধৰ ৰাজনীতিৰ মহানায়ক, যুগদ্ৰষ্টা মহাপুৰুষ।
মৃণাল কুমাৰ মিশ্ৰ‌
এগৰাকী মহিলা সাংবাদিকে কাশ্মীৰক যৌতুক হিচাপে দিয়াৰ চৰ্তত বিবাহৰ প্ৰস্তাৱ দিছিল, অটলজীয়ে নিজৰ বৈশিষ্ট্যপূৰ্ণ হাঁহিটোৰে ঠাট্টা কৰি কৈছিল, ‘আপুনি মোক গোটেই পাকিস্তানখন যৌতুক হিচাপে দিলে মই সাজু।’ এই উত্তৰে তেওঁৰ প্ৰখৰ বুদ্ধিমত্তা আৰু চোকা হাস্যৰস বিশ্ববাসীৰ আগত ডাঙি ধৰিছিল।”
ৰাজনাথ সিং।
অটলজীৰ ধাৰণা আৰু অৱদান যুৱক-যুৱতীসকলৰ বাবে পথ প্ৰদৰ্শনৰ পোহৰ হৈয়েই থাকিব।
ৰাজনাথ সিং
বাজপেয়ী আছিল ভাৰতীয় ৰাজনীতিৰ দুই যুগৰ মাজত সংযোগ সেতু- কংগ্ৰেস আৰু সোঁপন্থী যুগ। বাজপেয়ী নাথাকিলে কোনো নৰেন্দ্ৰ মোদী সৃষ্টি নহ’লহেঁতেন।
অভিষেক চৌধুৰী।
তেওঁৰ প্ৰথমভাগৰ কবিতাত “এক ধৰণৰ তীব্ৰ ক্ষোভৰ কথা আছে। ভাৰতীয় ইতিহাস আৰু ভূগোল সম্পৰ্কে তেওঁৰ উপলব্ধি আছিল যথেষ্ট সংকীৰ্ণ আৰু বিভ্ৰান্তিকৰ, তেওঁ ভাৰতৰ পুনৰ্জাগৰনৰ বাবে এক ধৰণৰ তাগিদা অনুভৱ কৰিছিল, আৰু বিশ্ব-দৰবাৰত এটা নিজস্ব অবস্থান চাব খুজিছিল।
অভিষেক চৌধুৰী।
“তেওঁ কবিতা আৰু ৰাজনীতি সুন্দৰকৈ একেলগ কৰিছিল।”
প্ৰণৱ মুখাৰ্জী,ভাৰতৰ ৰাষ্ট্ৰপতি।ৰাষ্ট্ৰপতি হিচাপে প্ৰকাশ কৰা শোকবাণীত,তাৰিখ: ১৬ আগষ্ট,২০১৮।
“অটলজী কেৱল এজন নেতা নহয়, তেওঁ এক প্ৰেৰণাৰ উৎস আছিল।”
লাল কৃষ্ণ আদৱানী,ভাৰতৰ উপ প্ৰধান মন্ত্ৰী।২০১৮ চনৰ আগষ্ট মাহত, তেওঁৰ মৃত্যুৰ পিছত শ্ৰদ্ধাঞ্জলি অনুস্থানত কোৱা কথা।
“তেওঁ এজন মহান দেশপ্ৰেমিক আৰু অসাধাৰণ সংসদীয় নেতা আছিল।”
মন মোহন সিং,ভাৰতৰ প্ৰধান মন্ত্ৰী।২০১৮ চনৰ আগষ্ট মাহত, তেওঁৰ মৃত্যুৰ পিছত দিয়া শ্ৰদ্ধাঞ্জলিৰ অংশ হিচাপে কোৱা কথা।
“ অটলজীৰ মৃত্যু আমাৰ দেশৰ বাবে অপূৰণীয় ক্ষতি।”
নৰেন্দ্ৰ মোদী,ভাৰতৰ প্ৰধান মন্ত্ৰী।তাৰিখ: ১৬ আগষ্ট,২০১৮,Twitter (X) ত শোকবাণী।

উৎস

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতৰ প্ৰধানমন্ত্ৰী
শ্ৰেণী:ভাৰত ৰত্ন বঁটা বিজয়ী
শ্ৰেণী:ৰাজনীতিবিদ
শ্ৰেণী:পদ্ম বিভূষণ বঁটা বিজয়ী
শ্ৰেণী:সাংসদ

উৎসবিহীন উদ্ধৃতিসমূহ

ভাৰত কেৱল এক ভূখণ্ড নহয়, এয়া এক জীৱিত সত্তা।
মই হিন্দু পৰম্পৰাৰ প্ৰতি গৰ্ব অনুভৱ কৰোঁ, কিন্তু ভাৰতীয় পৰম্পৰাৰ প্ৰতি তাতোতকৈ অধিক গৰ্ব অনুভৱ কৰোঁ।
দৰিদ্ৰতা বহুমাত্ৰিক। আমাৰ উপাৰ্জনৰ বাহিৰেও দৰিদ্ৰতাই আমাৰ স্বাস্থ্য, ৰাজনৈতিক অংশগ্ৰহণ আৰু আমাৰ সংস্কৃতি আৰু সামাজিক সংগঠনৰ অগ্ৰগতিৰ ওপৰত প্ৰভাৱ পেলায়।